
15 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2064 


Αριθμ. 66135/ΕΥΘΥ 45 5 

Τροποποίηση της με αριθμό 67743/ΕΥΘΥ 
615/24.6.2015 υπουργικής απόφασης «Αναδι¬ 
άρθρωση της Ειδικής Υπηρεσίας Διαχείρισης 
ΕΠ ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑΤΙΚΟΤΗ¬ 
ΤΑ ΚΑΙ ΚΑΙΝΟΤΟΜΙΑ του άρθρου 5 παρ. 1 του 
ν. 4314/2014 και κατάργηση της αριθ. 1121 /408Δ/ 
Φ03/2012 (ΦΕΚ Β' 655) κοινής υπουργικής από¬ 
φασης» (ΦΕΚ ΒΊ248). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α'98). 

2. Το ν. 4314/2014 (ΦΕΚ Α'265) σχετικά με τη διαχείρι¬ 
ση, τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020 και 
λοιπές διατάξεις, όπως κάθε φορά ισχύει, και ειδικότερα 
τα άρθρα 4, 5, 8,39 και 58 παρ. 1 αυτού. 

3. Το ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ Α'267), όπωςτροποποιήθηκε 
και ισχύει. 

4. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
πάίκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

5. Τη με αριθμό. Ε(2007)5338/26.10.2007 απόφαση της 
Ευρωπαϊκής Επιτροπής για την έγκριση του Επιχειρησια¬ 
κού Προγράμματος ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗ¬ 
ΜΑΤΙΚΟΤΗΤΑ (ΘΘΙ 0Β161 ΡΘ001) για κοινοτική ενίσχυση 
από το Ευρωπαϊκό Ταμείο Περιφερειακής Ανάπτυξης, 
στο πλαίσιο του στόχου σύγκλισης για τις περιφέρειες 
της Ελλάδος, όπως ισχύει κάθε φορά. 


6. Τη με αριθμό. (1(2014) 10162ίίη3ΐ 18.12.2014 εκτελε¬ 
στική απόφαση της Ευρωπαϊκής Επιτροπής για την έγκρι¬ 
ση του Επιχειρησιακού προγράμματος «Ανταγωνιστικό¬ 
τητα, Επιχειρηματικότητα και Καινοτομία» για στήριξη 
από το ΕυρωπαϊκόΤαμείο Περιφερειακής Ανάπτυξης και 
το Ευρωπαϊκό ΚοινωνικόΤαμείο στο πλαίσιο του στόχου 
«Επενδύσεις στην ανάπτυξη και την απασχόληση» στην 
Ελλάδα, Θα 20140Β16Μ20Ρ001 του ΕΣΠΑ 2014-2020, 
όπως ισχύει κάθε φορά. 

7. Το π.δ. 116/2014 «Οργανισμός του Υπουρ¬ 
γείου Ανάπτυξης και Ανταγωνιστικότητας» (ΦΕΚ 
185/Α703.09.2014). 

8. Το π.δ. 123/2016 (ΦΕΚ Α' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων», και ειδικότερα 
το άρθρο 2 αυτού. 

9. Το π.δ. 125/2016 (ΦΕΚ Α'210) «Διορισμός Υπουργών, 
Αναπληρωτών Υπουργών και Υφυπουργών». 

10. Τη με αριθμό Υ197/16.11.2016 απόφαση (ΦΕΚ 
Β/3722/2016) «Ανάθεση Αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης, Αλέξανδρο 
Χαρίτση». 

11. Την από 12-06-2017 εισήγηση - ενημερωτικό ση¬ 
μείωμα του Γενικού Γραμματέα Δημοσίων Επενδύσεων 
και ΕΣΠΑ για την έγκριση και υπογραφή της υπουργικής 
απόφασης από τον Αναπληρωτή Υπουργό Οικονομίας 
και Ανάπτυξης. 

12. Τη με αριθμό 67743/ΕΥΘΥ 615/24.6.2015 Υπουρ¬ 
γική Απόφαση «Αναδιάρθρωση της Ειδικής Υπηρεσίας 
Διαχείρισης ΕΠ ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑ¬ 
ΤΙΚΟΤΗΤΑ ΚΑΙ ΚΑΙΝΟΤΟΜΙΑ του άρθρου 5 παρ. 1 του 
ν. 4314/2014 και κατάργηση της αριθ. 1121/408Δ/ 
Φ03/2012 (ΦΕΚ Β'655) κοινής υπουργικής απόφασης» 
(ΦΕΚ ΒΊ 248). 

13. Το γεγονός ότι από την παρούσα δεν προκαλείται 
πρόσθετη δαπάνη. 

14. Την ανάγκη επιτάχυνσης και βελτίωσης των δι¬ 
αδικασιών έκδοσης προσκλήσεων και κατά συνέπεια 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2064/15.06.2017 


την ένταξη νέων πράξεων και την ενεργοποίησή τους, 
αποφασίζουμε: 

Την τροποποίηση της υπ' αριθμ. 67743/ΕΥΘΥ 
615/24.6.2015 υπουργικής απόφασης αναδιάρθρωσης 
της Ειδικής Υπηρεσίας Διαχείρισης ΕΠΑΝΕΚ (ΦΕΚ Β' 
1248), ως ακολούθως: 

Άρθρο 1 

Το άρθρο 2 της με αριθμό 67743/ΕΥΘΥ 615/24.6.2015 
υπουργικής απόφασης (ΦΕΚ ΒΊ 248) αντικαθίσταται ως 
εξής: 

«Άρθρο 2 

Η Ειδική Υπηρεσία Διαχείρισης ΕΠ «Ανταγωνιστικότη¬ 
τα, Επιχειρηματικότητα, Καινοτομία» συγκροτείται από 
οκτώ (8) μονάδες: 

Α1. Προγραμματισμού και Αξιολόγησης Επιχειρησια¬ 
κού Προγράμματος και οριζόντιων θεμάτων. 

Α2. Αξιολόγησης και Επιλογής Πράξεων των Θεματι¬ 
κών Στόχων 1, 2, 4 και 7, συμπεριλαμβανομένων πρά¬ 
ξεων ΤΠΕ των θεματικών στόχων αυτών καθώς και για 
πράξεις τεχνικής βοήθειας οριζόντιου χαρακτήρα. 

Α3. Αξιολόγησης και Επιλογής Πράξεων των Θεματι¬ 
κών Στόχων 3, 6, 8, 10 και 11, συμπεριλαμβανομένων 
πράξεων ΤΠΕ των θεματικών στόχων αυτών. 

Β1. Διαχείρισης Πράξεων των Θεματικών Στόχων 1,4, 
και 7 πλην των πράξεων ΤΠ Ε 

Β2. Διαχείρισης Πράξεων του Θεματικού Στόχου 3 πλην 
των πράξεων ΤΠΕ. 

Β3. Διαχείρισης Πράξεων των Θεματικών Στόχων 6, 
8,10 και 11 πλην των πράξεων ΤΠΕ. 

Β4. Διαχείρισης Πράξεων του Θεματικού Στόχου 2, κα¬ 
θώς και των πράξεων ΤΠ Ε των λοιπών θεματικών στόχων. 

Γ. Οργάνωσης - Υποστήριξης.» 

Άρθρο 2 

«Στο άρθρο 3 σημείο 1.1 προστίθενται οι παράγραφοι 
23 έως και 32 ως εξής: 

23. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου, ενημερώνει 
την Αρχή Πιστοποίησης και όπου απαιτείται ζητά την 
αναστολή χρηματοδότησης της πράξης από την αρμό¬ 
δια υπηρεσία. 

24. Συντάσσει τις εκθέσεις επιτόπιας επαλήθευσης 
που διενεργεί και εισηγείται την έγκρισή τους από το 
αρμόδιο όργανο. Τηρεί αρχεία στο ΟΠΣ για τις επιτόπιες 
επαληθεύσεις που διενεργεί καθώς και για την παρακο¬ 
λούθηση τυχόν ευρημάτων, σύμφωνα με τα πρότυπα και 
διαδικασίες του συστήματος διαχείρισης και ελέγχου. 

Στην περίπτωση που οι επιτόπιες επαληθεύσεις διε- 
νεργούνται δειγματοληπτικά, τηρεί αρχεία που περιγρά¬ 
φουν και τεκμηριώνουν τη δειγματοληπτική μέθοδο και 
καθορίζουν τις πράξεις ή τις συναλλαγές που επιλέγονται 
προς επαλήθευση. Καθορίζει το μέγεθος του δείγματος, 
προκειμένου να αποκτήσει εύλογη βεβαιότητα ως προς 
τη νομιμότητα και κανονικότητα των σχετικών πράξεων, 
όσον αφορά το επίπεδο κινδύνου που διαπιστώνεται για 
τον τύπο των σχετικών δικαιούχων και πράξεων σύμ¬ 


φωνα με τα προβλεπόμενα στο σύστημα διαχείρισης 
και ελέγχου. Επανεξετάζει τη μέθοδο δειγματοληψίας 
σε ετήσια βάση. 

25. Προβαίνει στην ακύρωση μέρους ή του συνόλου 
της δημόσιας συνεισφοράςτης πράξης, η οποία επιβάλ¬ 
λεται βάσει πορίσματος επιτόπιας επαλήθευσης σύμ¬ 
φωνα με τις διαδικασίες που προβλέπονται στο άρθρο 
26 του ν. 3614/2007 και στις κανονιστικές πράξεις που 
εκδίδονται κατ' εξουσιοδότηση αυτού και εισηγείται 
στην Μονάδα Α2 για την τροποποίηση ή ανάκληση της 
απόφασης ένταξης. 

26. Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, εισηγείται στον αρμόδιο διατάκτη της σχετικής 
δαπάνης για την έκδοση απόφασης ανάκτησης αχρεω¬ 
στήτως καταβληθέντων ποσών και παρακολουθεί την 
ανάκτηση των σχετικών ποσών. 

27. Στο πλαίσιο των επιτόπιων επιθεωρήσεων που διε¬ 
νεργούν οι αρμόδιες Μονάδες Β'στους Ενδιάμεσους Φο¬ 
ρείς Διαχείρισης και σε συνεργασία με αυτές, διενεργεί 
δειγματοληπτικά επιτόπιες επιθεωρήσεις σε πράξεις που 
διαχειρίζονται οι Ενδιάμεσοι Φορείς Διαχείρισης κατά 
την εκτέλεσή τους και μετά την ολοκλήρωσή τους, τηρεί 
αρχεία των επιθεωρήσεων αυτών στο ΟΠΣ και εισηγεί- 
ται τη λήψη τυχόν διορθωτικών μέτρων στους ΕΦΔ και 
στην αρμόδια Μονάδα Β'της ΕΥΔ. Για τη διενέργεια των 
επιτόπιων επιθεωρήσεων δύναται να ορίζεται ομάδα 
εξειδικευμένων στελεχών της Ειδικής Υπηρεσίας. 

28. Παρακολουθεί, όπου απαιτείται, την τήρηση των 
μακροχρόνιων υποχρεώσεων από τους δικαιούχους, 
σύμφωνα με το άρθρο 57 του Καν. 1083/2006. Για το 
σκοπό αυτό διενεργεί διοικητικές και επιτόπιες επαλη¬ 
θεύσεις σε δείγμα πράξεων βάσει τεκμηριωμένης δειγ¬ 
ματοληπτικής μεθόδου, σύμφωνα με τα προβλεπόμενα 
στο ΣΔΕ. 

29. Συνεργάζεται με τα αρμόδια εθνικά και κοινοτικά 
ελεγκτικά όργανα και την Εθνική Αρχή Συντονισμού για 
την υποβολή των σχετικών απαντήσεων στα σχετικά 
πορίσματα ελέγχου. 

30. Παρέχει, σε συνεργασία με τις αρμόδιες Μονάδες 
Β', στην Ευρωπαϊκή Επιτροπή κατόπιν γραπτού σχετι¬ 
κού αιτήματος της τις πληροφορίες που αναφέρονται 
στο Παράρτημα III του Καν. 1828/2006 εντός δεκαπέντε 
εργάσιμων ημερών από την παραλαβή του αιτήματος ή 
εντός οποιοσδήποτε άλλης συμφωνημένης περιόδου, με 
σκοπό τον έλεγχο εγγράφων για τη διενέργεια επιτόπιων 
ελέγχων. 

31. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του συστήματος διαχείρισης 
και ελέγχου. 

32. Παρακολουθεί σε συνεργασία με τις Μονάδες Β τη 
συμμόρφωση των Δικαιούχων με τις συστάσεις που τους 
έχουν γίνει στο πλαίσιο επαλήθευσης ή ελέγχου, ώστε 
να διασφαλίζεται η νομιμότητα, η κανονικότητα και η 
επιλεξιμότητα των συγχρηματοδοτούμενων πράξεων 
που υλοποιούνται και ενημερώνει σχετικά τις αρμόδιες 
Ελεγκτικές Αρχές». 




Τεύχος Β' 2064/15.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 3 

«Στο άρθρο 3 σημείο Ε2 προστίθενται οι παράγραφοι 
21 έως και 36 ως εξής: 

21. Είναι υπεύθυνη για την ανάπτυξη, την τήρηση και 
τη λειτουργία του ειδικού μητρώου δομών στήριξης 
επιχειρηματικότητας. Εάν απαιτηθεί θα μεριμνήσει για 
την ανάπτυξη και τη λειτουργία ειδικού πληροφοριακού 
συστήματος καθώς και για σχετικά διοικητικά θέματα. 

22. Συντονίζει και εποπτεύει την άσκηση των αρμο¬ 
διοτήτων των Ενδιάμεσων Φορέων Διαχείρισης για τις 
αρμοδιότητες της που έχουν εκχωρηθεί, σύμφωνα με 
τις απαιτήσειςτου συστήματος διαχείρισης και ελέγχου. 

23. Παρακολουθεί και ενοποιεί την εθνική νομοθεσία 
και την κοινοτική νομοθεσία που αφορούν στην υλοποί¬ 
ηση πράξεων από τους δικαιούχους των πράξεων του 
Ε.Π. και συντάσσει/επικαιροποιεί οδηγούς υλοποίησης 
των πράξεων για χρήση από τα στελέχη της ΕΥΔ, τους 
Ενδιάμεσους Φορείς (ΕΦ) και τους Δικαιούχους. Επίσης 
παρέχει απόψεις και διευκρινίσεις θεσμικής και νομικής 
φύσης προς τα στελέχη της ΕΥΔ και τους ΕΦ επί των 
εθνικών και κοινοτικών κανόνων σύναψης και εκτέλεσης 
δημοσίων συμβάσεων και των κανόνων εφαρμογής των 
καθεστώτων κρατικών ενισχύσεων. 

24. Συγκεντρώνει, μελετά και διαχέει στην Ειδική Υπη¬ 
ρεσία και στους ΕΦ τα κείμενα της Εθνικής Αρχής Συντο¬ 
νισμού, της Αρχής Πιστοποίησης, της Αρχής Ελέγχου και 
των Κοινοτικών Οργάνων ενδιαφέροντος της Ειδικής 
Υπηρεσίας. Με την επικαιροποίηση υφιστάμενων ή την 
έκδοση νέων οδηγών διασφαλίζει την κατανόησή τους 
από τα στελέχη της Ειδικής Υπηρεσίας και των ΕΦ και επι¬ 
πλέον εποπτεύει την ενσωμάτωση τους στην τρέχουσα 
πρακτική της Ειδικής Υπηρεσίας και των ΕΦ. 

25. Συνεργάζεται με τις Υπηρεσίες της Εθνικής Αρχής 
Συντονισμού, την Αρχή Πιστοποίησης, την Αρχή Ελέγ¬ 
χου και λοιπές Υπηρεσίες για την αποσαφήνιση θεμάτων 
αρμοδιότητάςτης. 

26. Συνεργάζεται με τις Μονάδες Α2, Α3 και την αρμό¬ 
δια Β για τη σύνταξη/ τροποποίηση των οδηγών εφαρ¬ 
μογής των προσκλήσεων σε θέματα αρμοδιότητάς της, 
ακόμη και στην περίπτωση εκχώρησης της σχετικής αρ¬ 
μοδιότητας σε Ενδιάμεσο Φορέα. Εισηγείται στον Προ¬ 
ϊστάμενο της Ειδικής Υπηρεσίας την εναρμόνιση των 
Οδηγών Εφαρμογής όλων των πράξεων με αλλαγές της 
εθνικής και κοινοτικής νομοθεσίας. 

27. Υποστηρίζει τις Μονάδες Β στη διενέργεια ελέγχων 
νομιμότητας των διακηρύξεων, καθώς και των διαδικασι¬ 
ών ανάθεσης των δημοσίων συμβάσεων και των τροπο¬ 
ποιήσεων αυτών, προκειμένου να διασφαλιστεί η επιλε- 
ξιμότητα των δαπανών τους, σύμφωνα με τα οριζόμενα 
στην Υπουργική Απόφαση Συστήματος Διαχείρισης. 

28. Υποστηρίζει τις λοιπές Μονάδες για τη διασφάλιση 
της τήρησης όλων των εγγράφων σχετικά με τις δαπάνες 
και τους ελέγχους που απαιτούνται για τη διασφάλιση 
επαρκούς διαδρομής ελέγχου, κατά τα οριζόμενα στο 
άρθρο 125, παρ. 4 του Καν.1303/2013 και σύμφωνα με 
τους κανόνες του συστήματος διαχείρισης και ελέγχου. 

29. Συγκεντρώνει και τηρεί αρχείο των εισηγήσεων/ 
αποφάσεων ανάκτησης αχρεωστήτως καταβληθέντων 
ποσών για όλες τις Μονάδες Β, παρακολουθεί την ανά¬ 


κτηση των σχετικών ποσών και ενημερώνει σχετικά την 
Αρχή Πιστοποίησης, εφόσον απαιτείται. 

30. Παρακολουθεί, όπου απαιτείται, την τήρηση των 
μακροχρόνιων υποχρεώσεων από τους δικαιούχους, 
σύμφωνα με το άρθρο 71 του Καν. 1303/2013. 

31. Εισηγείται στον Προϊστάμενο της ΕΥΔ τις απαντή¬ 
σεις σε σχετικά πορίσματα ελέγχου που διενεργούνται 
από τα αρμόδια εθνικά και κοινοτικά ελεγκτικά όργανα, 
και κατά περίπτωση, σε συνεργασία με την Εθνική Αρχή 
Συντονισμού, την Αρχή Πιστοποίησης και την Αρχή Ελέγ¬ 
χου, συνεργαζόμενη προς τούτο με τις Μονάδες της ΕΥΔ. 

32. Λειτουργεί ΗθΙράθ5ΐ< για την ενημέρωση των φο¬ 
ρέων σε θέματα αρμοδιότητάς της. 

33. Συντονίζει την Ομάδα αξιολόγησης κινδύνων 
απάτης του άρθρου 4 της παρούσης, καθώς και άλλες 
ομάδες τις οποίες συγκροτεί ο Προϊστάμενος της ΕΥΔ 
για σχετικά θέματα, σύμφωνα με το ΣΔΕ. Στο πλαίσιο 
αυτό δύναται να σχεδιάζει, αναπτύσσει και λειτουργεί 
επιπλέον υποστηρικτικά εργαλεία και τεχνικές Ανάλυσης 
Κινδύνου. 

34. Αποτελεί το σημείο επαφής της ΕΥΔ με το μηχανι¬ 
σμό υποδοχής και εξέτασης καταγγελιών που αφορούν 
σε συγχρηματοδοτούμενα έργα της προγραμματικής 
περιόδου 2014-2020 του Τομέα, ο οποίος τίθεται σε 
εφαρμογή με τη συνεργασία της ΕΑΣ και τους αρμόδι¬ 
ους εθνικούς φορείς. 

35. Προβαίνει στη διενέργεια έκτακτης επιτόπιας επα¬ 
λήθευσης μετά από καταγγελία, εφόσον έχει σοβαρές 
ενδείξεις για την ύπαρξη παραβάσεων εθνικού ή κοινο¬ 
τικού δικαίου και ενημερώνει σχετικά τον Προϊστάμενο 
της ΕΥΔ και τις αρμόδιες Μονάδες Β. 

36. Διασφαλίζει τη συλλογή και έγκαιρη καταχώριση 
στο ΟΠΣ των απαραίτητων δεδομένων που αφορούν 
διαδικασίες αρμοδιότητάς της και έχει την ευθύνη για 
την ακρίβεια, την ποιότητα και πληρότητα των στοιχείων 
που καταχωρούνται στο ΟΠΣ. 

Εκδίδει όλα τα απαραίτητα έγγραφα και αποφάσεις 
που προβλέπονται από το σύστημα διαχείρισης και 
ελέγχου.» 

Άρθρο 4 

Στο άρθρο 3 τα σημεία II και 11.2 της με αριθμό 67743/ 
ΕΥΘΥ 615/24.6.2015 υπουργικής απόφασης (ΦΕΚ ΒΊ 248) 
τροποποιούνται ως εξής: 

«Άρθρο 3 

II. Μονάδα Α2: Αξιολόγησης και Επιλογής Πράξεων 
των Θεματικών Στόχων (1) «Ενίσχυση της έρευνας της 
τεχνολογικής ανάπτυξης και της καινοτομίας», (2) «Βελ¬ 
τίωση της πρόσβασης, της χρήσης και της ποιότητας των 
τεχνολογιών των πληροφοριών και των επικοινωνιών, 
των πράξεων ΤΠΕ των λοιπών θεματικών στόχων του 
ΕΠΑΝΕΚ, καθώς και των πράξεων μέσων χρηματοοικο¬ 
νομικής τεχνικής και τεχνικής βοήθειας που αφορούν 
σε ΤΠΕ,» (4) «Υποστήριξη της μετάβασης προς μία οικο¬ 
νομία χαμηλών εκπομπών διοξειδίου του άνθρακα σε 
όλους τους τομείς», και (7) «Προώθηση των βιώσιμων 
μεταφορών και άρση των προβλημάτων σε βασικές υπο¬ 
δομές δικτύων», συμπεριλαμβανομένων πράξεων ΤΠΕ 

των θεματικών αυτών στόχων καθώς και τις αντίστοιχες 
πράξεις μέσων χρηματοοικονομικής τεχνικής και τεχνι¬ 
κής βοήθειας, όπως και για πράξεις τεχνικής βοήθειας 
οριζόντιου χαρακτήρα. 

11.2 Προγραμματική περίοδος 2014-2020: ΕΠ «Ανταγω¬ 
νιστικότητα, Επιχειρηματικότητα, Καινοτομία» (ΕΠΑνΕΚ) 

1. Εισηγείται στην Επιτροπή Παρακολούθησης τη με¬ 
θοδολογία και τα κριτήρια επιλογής των πράξεων, βάσει 
των οποίων επιλέγονται οι πράξεις για χρηματοδότη¬ 
ση από τους άξονες προτεραιότητας, τους θεματικούς 
στόχους 1, 2 (και πράξεις ΤΠΕ των λοιπών θεματικών 
στόχων), 4 και 7 και τις αντίστοιχες επενδυτικές προτε¬ 
ραιότητες του ΕΠ. 

2. Συντάσσει τις προσκλήσεις για την υποβολή αιτή¬ 
σεων χρηματοδότησης, στη βάση της εξειδίκευσης της 
εφαρμογής του ΕΠ και του ετήσιου προγραμματισμού 
των προσκλήσεων της αρμοδιότητάς της, όπως έχουν 
εγκριθεί από την Επιτροπή Παρακολούθησης, λαμβά- 
νοντας υπόψη τους ειδικότερους στόχους και δείκτες 
που πρέπει να επιτευχθούν μέσω του κάθε άξονα, την 
πορεία των ήδη ενταγμένων πράξεων, καθώς και τυχόν 
πρότερες ενέργειες που απαιτούνται για την έκδοση της 
πρόσκλησης. 

3. Συντονίζει τη συγγραφή των οδηγών εφαρμογής, 
με την υποστήριξη της αρμόδιας Μονάδας Β και της 
Μονάδας Α1, εκτός των οδηγών εφαρμογής (Αναλυτι¬ 
κές Προκηρύξεις Κρατικών Ενισχύσεων) των δράσεων 
ανταγωνιστικότητας, επιχειρηματικότητας, καινοτομίας, 
που εκτελούνται από τους ΕΦ στους οποίους έχει εκχω¬ 
ρήσει η ΕΥΔ ΕΠΑΝΕΚ την αρμοδιότητα διαχείρισης (των 
οποίων την ευθύνη σύνταξης των σχετικών Οδηγών έχει 
η αρμόδια Μονάδα Β). Εισηγείται στον Προϊστάμενο της 
ΕΥΔ, με τη σύμφωνη γνώμη των αρμόδιων μονάδων Β, 
την έγκριση των οδηγών εφαρμογής (Αναλυτικές Προ¬ 
κηρύξεις Κρατικών Ενισχύσεων) δράσεων ανταγωνιστι¬ 
κότητας και επιχειρηματικότητας και καινοτομίας στους 
θεματικούς στόχους ευθύνης της σύμφωνα με σημείο 
11.2.1 που εκτελούνται από ΕΦ στους οποίους έχει εκχω¬ 
ρήσει η ΕΥΔ ΕΠΑΝΕΚ τη σχετική αρμοδιότητα. 

4. Εισηγείται στον Ειδικό Γραμματέα Διαχείρισης Το- 
μεακών ΕΠ του ΕΤΠΑ καιΤ.Σ. την έκδοση των προσκλή¬ 
σεων για την υποβολή αιτήσεων χρηματοδότησης από 
τους άξονες προτεραιότητας του ΕΠ και τους θεματι¬ 
κούς στόχους αρμοδιότητάς της και μετά την έκδοσή 
τους, τις δημοσιοποιεί. Οι προσκλήσεις παρέχουν προς 
τους δυνητικούς δικαιούχους, σαφείς και λεπτομερείς 
πληροφορίες τουλάχιστον σχετικά με: (α) τις ευκαιρί¬ 
ες χρηματοδότησης σχετικά με τον τύπο των δράσεων 
που θα χρηματοδοτηθούν στο πλαίσιο της πρόσκλησης, 
(β) τους όρους επιλεξιμότητας των δαπανών που πρέπει 
να ικανοποιούν οι προτεινόμενες πράξεις, προκειμένου 
να ενταχθούν για χρηματοδότηση στο πλαίσιο του ΕΠ, 
(γ) την περιγραφή των διαδικασιών εξέτασης των αιτή¬ 
σεων χρη ματοδότησης και τις σχετικές χρονικές προθε¬ 
σμίες, (δ) τη μεθοδολογία και τα κριτήρια επιλογής των 
προς χρηματοδότηση πράξεων, (ε) τα αρμόδια στελέχη 
της ΕΥΔ τα οποία μπορούν να παρέχουν πληροφορίες 
σχετικά με το ΕΠ, (στ) την ευθύνη των δικαιούχων για την 
ενημέρωση του κοινού σχετικά με το σκοπό της πράξης 


και την υποστήριξη από τα Ταμεία της Ε.Ε., σύμφωνα με 
την εγκεκριμένη στρατηγική επικοινωνίας του ΕΠ,τους 
στόχους και τις ευκαιρίες χρηματοδότησης του ΕΠ, ζ) την 
υποχρέωση του δικαιούχου, εφόσον η πρότασή του επι- 
λεγεί, να συμπεριληφθούν στοιχεία της πράξης του στον 
κατάλογο των πράξεων του ΕΠ, ο οποίος δημοσιοποιεί¬ 
ται και είναι προσβάσιμος μέσω ενιαίου διαδικτυακού 
τόπου ή ενιαίας διαδικτυακής πύλης, σύμφωνα με το 
άρθρο 115, παρ. 2 του Καν. 1303/2013. 

5. Δύναται να εισηγηθεί στον Προϊστάμενο της ΕΥΔ 
την τροποποίηση/ επικαιροποίηση των οδηγών εφαρ¬ 
μογής (Αναλυτικές Προκηρύξεις Κρατικών Ενισχύσεων) 
των δράσεων που αφορούν τους θεματικούς στόχους 
1, 2, 4 και 7 συμπεριλαμβανομένων πράξεων ΤΠΕ των 
θεματικών στόχων αυτών του Ε.Π. Γνωμοδοτεί στον 
Προϊστάμενο της ΕΥΔ επί των προτεινόμενων από τις 
άλλες μονάδες τροποποιήσεων/επικαιροποιήσεων των 
Οδηγών Εφαρμογής (Αναλυτικές Προκηρύξεις Κρατικών 
Ενισχύσεων). 

6. Μεριμνά για την τροποποίηση/ επικαιροποίηση των 
οδηγών εφαρμογής (Αναλυτικές Προκηρύξεις Κρατικών 
Ενισχύσεων) των δράσεων που αφορούν τους θεματι¬ 
κούς στόχους 1,2 (και πράξεις ΤΠΕ των λοιπών θεματι¬ 
κών στόχων), 4 και 7 του ΕΠ, μετά από έγκριση από τον 
Προϊστάμενο της ΕΥΔ των εισηγούμενων σε αυτόν τρο¬ 
ποποιήσεων/ επικαιροποιήσεων από τις μονάδες Α2, Α1 
και την αρμόδια Μονάδα Β, εκτός των τροποποιήσεων/ 
επικαιροποιήσεων των οδηγών εφαρμογής (Αναλυτικές 
Προκηρύξεις Κρατικών Ενισχύσεων) των δράσεων αντα¬ 
γωνιστικότητας, επιχειρηματικότητας, καινοτομίας, που 
εκτελούνται από τους ΕΦ στους οποίους έχει εκχωρήσει 
η ΕΥΔ ΕΠΑΝΕΚ τη σχετική αρμοδιότητα διαχείρισης. Δίνει 
τη σύμφωνη γνώμη στην αρμόδια Μονάδα Β για τις τρο- 
ποποιήσεις/επικαιροποιήσεις των οδηγών εφαρμογής 
(Αναλυτικές Προκηρύξεις Κρατικών Ενισχύσεων) των 
δράσεων ανταγωνιστικότητας, επιχειρηματικότητας, και¬ 
νοτομίας που εκτελούνται από τους ΕΦ στους οποίους 
έχει εκχωρήσει η ΕΥΔ ΕΠΑΝΕΚ τη σχετική αρμοδιότητα 
διαχείρισης. Μεριμνά για τη δημοσιοποίηση των τροπο¬ 
ποιήσεων/ επικαιροποιήσεων των οδηγών (Αναλυτικές 
Προκηρύξεις Κρατικών Ενισχύσεων). 

7. Υποβάλλει στην Ευρωπαϊκή Επιτροπή τις απαιτού- 
μενες για τα μεγάλα έργα πληροφορίες σύμφωνα με τα 
άρθρα 101,102 και 103 του Καν.1303/2013 μετη σύμφω¬ 
νη γνώμη των αρμόδιων Μονάδων Β1 και Β4 και λοιπών 
εμπλεκόμενων Υπηρεσιών. 

8. Υποβάλλει στην Ευρωπαϊκή Επιτροπή τις απαιτού- 
μενες για τις κρατικές ενισχύσεις πληροφορίες σύμφωνα 
με το άρθρο 107 της συνθήκης της ΕΕ, με τη σύμφωνη 
γνώμη των αρμόδιων Μονάδων Β1 και Β4 και λοιπών 
εμπλεκόμενων Υπηρεσιών. 

9. Αξιολογεί τις προτάσεις που υποβάλλονται, εφαρμό¬ 
ζοντας την εγκεκριμένη μεθοδολογία και τα εγκεκριμένα 
κριτήρια αξιολόγησης από την Επιτροπή Παρακολού¬ 
θησης. 

10. Εισηγείται στον Ειδικό Γραμματέα Διαχείρισης Το- 
μεακών ΕΠ του ΕΤΠΑ και Τ.Σ. την έκδοση των αποφάσεων 
ένταξης των πράξεων στους άξονες προτεραιότητας και 
τους θεματικούς στόχους 1, 2, 4 και 7 συμπεριλαμβα- 

νομένων πράξεων ΤΠΕ των θεματικών στόχων αυτών 
του ΕΠ. Μετά την έκδοση των αποφάσεων ένταξης των 
πράξεων, ενημερώνει τις αρμόδιες Μονάδες Β1 και Β4 
«Διαχείρισης Πράξεων» και δημοσιοποιεί τις αποφάσεις 
ένταξης στην οικεία ιστοσελίδα του ΕΠ. 

11. Συνεργάζεται μετά αρμόδια εθνικά και κοινοτικά 
όργανα για θέματα αρμοδιότητάς της. 

12. Παρέχει σε όλα τα εθνικά και κοινοτικά όργανα 
κάθε πληροφορία που ζητείται για θέματα αρμοδιότη¬ 
τάς της. 

13. Εισηγείται ή/και διαχειρίζεται τα θέματα που αφο¬ 
ρούν σε αρμοδιότητές της. 

14. Παρακολουθεί την άσκηση από τον Ενδιάμεσο Φο- 
ρέατων καθηκόντων της Μονάδας που εκχωρούνται σε 
αυτόν, σύμφωνα με τους όρους της απόφασης ανάθεσης 
και τα προβλεπόμενα στο σύστημα διαχείρισης και ελέγ¬ 
χου σε περίπτωση εκχώρησης των αρμοδιοτήτων της. 
Ενημερώνει σχετικά τη Μονάδα Α1 και εισηγείται τυχόν 
διορθωτικά μέτρα. 

15. Διασφαλίζει τη συλλογή και έγκαιρη καταχώριση 
στο ΟΠΣ των απαραίτητων δεδομένων που αφορούν 
διαδικασίες αρμοδιότητάς της και έχει την ευθύνη για 
την ακρίβεια, την ποιότητα και πληρότητα των στοιχείων 
που καταχωρούνται στο ΟΠΣ. 

16. Εκδίδει όλα τα απαραίτητα έγγραφα και αποφά¬ 
σεις που προβλέπονται από το σύστημα διαχείρισης και 
ελέγχου. 

17. Έχει την ευθύνη τήρησης αρχείων αντίστοιχων των 
θεμάτων αρμοδιοτήτων της. 

Τα αρχεία δύνανται να τηρούνται ηλεκτρονικά. 

18. Συντονίζει και εποπτεύει την άσκηση των αρμο¬ 
διοτήτων των Ενδιάμεσων Φορέων Διαχείρισης για τα 
έργα αρμοδιότητάς της σύμφωνα με τις απαιτήσεις του 
συστήματος διαχείρισης και ελέγχου». 

19. Συνεργάζεται με την Μονάδα Α3 για την από κοινού 
αντιμετώπιση θεμάτων που αφορούν στις αρμοδιότητές 
τους. 

Άρθρο 5 

Στο τέλος του σημείου II του άρθρου 3 της με αριθμό 
67743/ΕΥΘΥ 615/24.6.2015 υπουργικής απόφασης (ΦΕΚ 
ΒΊ 248) προστίθεται νέα παράγραφος ΙΙ(α), ως εξής: 

«ΙΙ(α). Μονάδα Α3.: Αξιολόγησης και Επιλογής Πράξεων 
των θεματικών στόχων (3) «Βελτίωση της ανταγωνιστι¬ 
κότητας των μικρομεσαίων επιχειρήσεων» και των αντί¬ 
στοιχων πράξεων μέσων χρηματοοικονομικής τεχνικής 
και τεχνικής βοήθειας, (6) «Διατήρηση και προστασία 
του περιβάλλοντος και προώθηση της αποδοτικότητας 
των πόρων», (8) «Προώθηση της βιώσιμης και ποιοτικής 
απασχόλησης και υποστήριξη της κινητικότητας της ερ¬ 
γασίας», (10) «Επένδυση στην εκπαίδευση, την κατάρτι¬ 
ση και την επαγγελματική κατάρτιση για την απόκτηση 
δεξιοτήτων και τη διά βίου μάθηση, και (11) «Ενίσχυση 
της θεσμικής ικανότητας των δημόσιων αρχών και των 
ενδιαφερομένων φορέων και της αποτελεσματικής δη¬ 
μόσιας διοίκησης, και των αντίστοιχων πράξεων μέσων 
χρηματοοικονομικής τεχνικής και τεχνικής βοήθειας», 
συμπεριλαμβανομένων πράξεων ΤΠΕ των στόχων αυ¬ 
τών. 


Προγραμματική περίοδος 2014-2020: ΕΠ «Ανταγωνι¬ 
στικότητα, Επιχειρηματικότητα, Καινοτομία» (ΕΠΑνΕΚ): 

1. Εισηγείται στην Επιτροπή Παρακολούθησης τη με¬ 
θοδολογία και τα κριτήρια επιλογής των πράξεων, βάσει 
των οποίων επιλέγονται οι πράξεις για χρηματοδότηση 
από τους άξονες προτεραιότητας, τους θεματικούς στό¬ 
χους 3, 6, 8, 10 και 11 και τις αντίστοιχες επενδυτικές 
προτεραιότητες του ΕΠ. 

2. Συντάσσει τις προσκλήσεις για την υποβολή αιτή¬ 
σεων χρηματοδότησης, στη βάση της εξειδίκευσηςτης 
εφαρμογής του ΕΠ και του ετήσιου προγραμματισμού 
των προσκλήσεων της αρμοδιότητος της, όπως έχουν 
εγκριθεί από την Επιτροπή Παρακολούθησης, λαμβά- 
νοντας υπόψη τους ειδικότερους στόχους και δείκτες 
που πρέπει να επιτευχθούν μέσω του κάθε άξονα, την 
πορεία των ήδη ενταγμένων πράξεων, καθώς και τυχόν 
πρότερες ενέργειες που απαιτούνται για την έκδοση της 
πρόσκλησης. 

3. Συντονίζει τη συγγραφή των οδηγών εφαρμογής, με 
την υποστήριξη της αρμόδιας Μονάδας Β και της Μο¬ 
νάδας Α1, εκτός των οδηγών εφαρμογής (Αναλυτικές 
Προκηρύξεις Κρατικών Ενισχύσεων) των δράσεων αντα¬ 
γωνιστικότητας, επιχειρηματικότητας, καινοτομίας, που 
εκτελούνται από τους ΕΦ στους οποίους έχει εκχωρή¬ 
σει η ΕΥΔ ΕΠΑΝΕΚ τη σχετική αρμοδιότητα διαχείρισης 
(των οποίων την ευθύνη σύνταξης των σχετικών Οδηγών 
(Αναλυτικές Προκηρύξεις Κρατικών Ενισχύσεων) έχει η 
αρμόδια Μονάδα Β). Εισηγείται στον Προϊστάμενο της 
ΕΥΔ, με τη σύμφωνη γνώμη των αρμόδιων μονάδων Β, 
την έγκριση των οδηγών εφαρμογής (Αναλυτικές Προ¬ 
κηρύξεις Κρατικών Ενισχύσεων) δράσεων ανταγωνιστι¬ 
κότητας και επιχειρηματικότητας και καινοτομίας στους 
θεματικούς στόχους ευθύνης της σύμφωνα με το σημείο 
ΙΙ(α).1 που εκτελούνται από ΕΦ στους οποίους έχει εκχω¬ 
ρήσει η ΕΥΔ ΕΠΑΝΕΚ τη σχετική αρμοδιότητα. 

4. Εισηγείται στον Ειδικό Γραμματέα Διαχείρισης Το- 
μεακών ΕΠ του ΕΤΠΑ και Τ.Σ. την έκδοση των προσκλή¬ 
σεων για την υποβολή αιτήσεων χρηματοδότησης από 
τους άξονες προτεραιότητας του ΕΠ και τους θεματι¬ 
κούς στόχους αρμοδιότητάς της και μετά την έκδοσή 
τους, τις δημοσιοποιεί. Οι προσκλήσεις παρέχουν προς 
τους δυνητικούς δικαιούχους, σαφείς και λεπτομερείς 
πληροφορίες τουλάχιστον σχετικά με: (α) τις ευκαιρί¬ 
ες χρηματοδότησης σχετικά με τον τύπο των δράσεων 
που θα χρηματοδοτηθούν στο πλαίσιο της πρόσκλησης, 
(β) τους όρους επιλεξιμότητας των δαπανών που πρέπει 
να ικανοποιούν οι προτεινόμενες πράξεις, προκειμένου 
να ενταχθούν για χρηματοδότηση στο πλαίσιο του ΕΠ, 
(γ) την περιγραφή των διαδικασιών εξέτασης των αιτή¬ 
σεων χρηματοδότησης και τις σχετικές χρονικές προθε¬ 
σμίες, (δ) τη μεθοδολογία και τα κριτήρια επιλογής των 
προς χρηματοδότηση πράξεων, (ε) τα αρμόδια στελέχη 
της ΕΥΔ τα οποία μπορούν να παρέχουν πληροφορίες 
σχετικά με το ΕΠ, (στ) την ευθύνη των δικαιούχων για την 
ενημέρωση του κοινού σχετικά με το σκοπό της πράξης 
και την υποστήριξη από ταΤαμεία της Ε.Ε., σύμφωνα με 
την εγκεκριμένη στρατηγική επικοινωνίας του ΕΠ, τους 
στόχους και τις ευκαιρίες χρηματοδότησης του ΕΠ, ζ) την 
υποχρέωση του δικαιούχου, εφόσον η πρότασή του επι- 

λεγεί, να συμπεριληφθούν στοιχεία της πράξης του στον 
κατάλογο των πράξεων του ΕΠ, ο οποίος δημοσιοποιεί¬ 
ται και είναι προσβάσιμος μέσω ενιαίου διαδικτυακού 
τόπου ή ενιαίας διαδικτυακής πύλης, σύμφωνα με το 
άρθρο 115, παρ. 2 του Καν. 1303/2013. 

5. Δύναται να εισηγηθεί στον Προϊστάμενο της ΕΥΔ 
την τροποποίηση/ επικαιροποίηση των οδηγών εφαρ¬ 
μογής (Αναλυτικές Προκηρύξεις Κρατικών Ενισχύσεων) 
των δράσεων που αφορούν τους θεματικούς στόχους 
3,6,8,10 και 11 του Ε.Π. Γνωμοδοτεί στον Προϊστάμενο 
της ΕΥΔ επί των προτεινόμενων από τις άλλες μονάδες 
τροποποιήσεων/ επικαιροποιήσεων των Οδηγών Εφαρ¬ 
μογής (Αναλυτικές Προκηρύξεις Κρατικών Ενισχύσεων). 

6. Μεριμνά για την τροποποίηση/ επικαιροποίηση των 
οδηγών εφαρμογής (Αναλυτικές Προκηρύξεις Κρατικών 
Ενισχύσεων) των δράσεων που αφορούν τους θεματι¬ 
κούς στόχους 3, 6, 8,10 και 11 του ΕΠ, μετά από έγκρι¬ 
ση από τον Προϊστάμενο της ΕΥΔ των εισηγούμενων 
σε αυτόν τροποποιήσεων/ επικαιροποιήσεων από τις 
μονάδες Α3, Α1 και την αρμόδια Μονάδα Β εκτός των 
τροποποιήσεων/ επικαιροποιήσεων των οδηγών εφαρ¬ 
μογής (Αναλυτικές Προκηρύξεις Κρατικών Ενισχύσεων) 
των δράσεων ανταγωνιστικότητας, επιχειρηματικότητας, 
καινοτομίας, που εκτελούνται από τους ΕΦ στους οποί¬ 
ους έχει εκχωρήσει η ΕΥΔ ΕΠΑΝΕΚ τη σχετική αρμοδιό¬ 
τητα διαχείρισης. Δίνει τη σύμφωνη γνώμη στην αρμόδια 
Μονάδα Β για τις τροποποιήσεις/ επικαιροποιήσεις των 
οδηγών εφαρμογής (Αναλυτικές Προκηρύξεις Κρατικών 
Ενισχύσεων) των δράσεων ανταγωνιστικότητας, επι¬ 
χειρηματικότητας, καινοτομίας, που εκτελούνται από 
τους ΕΦ στους οποίους έχει εκχωρήσει η ΕΥΔ ΕΠΑΝΕΚ 
τη σχετική αρμοδιότητα διαχείρισης. Μεριμνά για τη 
δημοσιοποίηση των τροποποιήσεων/ επικαιροποιή- 
σεων των οδηγών (Αναλυτικές Προκηρύξεις Κρατικών 
Ενισχύσεων). 

7. Υποβάλλει στην Ευρωπαϊκή Επιτροπή τις απαιτού- 
μενες για τα μεγάλα έργα πληροφορίες σύμφωνα μετά 
άρθρα 101,102 και 103 του Καν.1303/2013 με τη σύμ¬ 
φωνη γνώμη των αρμόδιων Μονάδων Β2, Β3 και Β4 και 
λοιπών εμπλεκόμενων Υπηρεσιών. 

8. Υποβάλλει στην Ευρωπαϊκή Επιτροπή τις απαιτού- 
μενες για τις κρατικές ενισχύσεις πληροφορίες σύμφωνα 
με το άρθρο 107 της συνθήκης της ΕΕ, με τη σύμφωνη 
γνώμη των αρμόδιων Μονάδων Β και λοιπών εμπλεκό¬ 
μενων Υπηρεσιών. 

9. Αξιολογεί τις προτάσεις που υποβάλλονται, εφαρμό¬ 
ζοντας την εγκεκριμένη μεθοδολογία και τα εγκεκριμένα 
κριτήρια αξιολόγησης από την Επιτροπή Παρακολού¬ 
θησης. 

10. Εισηγείται στον Ειδικό Γραμματέα ΔιαχείρισηςΤο- 
μεακών ΕΠ του ΕΤΠ Α και Τ.Σ. την έκδοση των αποφάσεων 
ένταξης των πράξεων στους άξονες προτεραιότητας και 
τους θεματικούς στόχους 3,6,8,10,11 του ΕΠ. Μετά την 
έκδοση των αποφάσεων ένταξης των πράξεων, ενημε¬ 
ρώνει κατά περίπτωση τις αρμόδιες Μονάδες Β2, Β3 και 
Β4 «Διαχείρισης Πράξεων» και δημοσιοποιεί τις αποφά¬ 
σεις ένταξης στην οικεία ιστοσελίδα του ΕΠ. 

11. Συνεργάζεται με τα αρμόδια εθνικά και κοινοτικά 
όργανα για θέματα αρμοδιότητάς της. 


12. Παρέχει σε όλα τα εθνικά και κοινοτικά όργανα 
κάθε πληροφορία που ζητείται για θέματα αρμοδιότη¬ 
τάς της. 

13. Εισηγείται ή/και διαχειρίζεται τα θέματα που αφο¬ 
ρούν σε αρμοδιότητές της. 

14. Παρακολουθεί την άσκηση από τον Ενδιάμεσο Φο¬ 
ρέα των καθηκόντων της Μονάδας που εκχωρούνται σε 
αυτόν, σύμφωνα με τους όρους της απόφασης ανάθεσης 
και τα προβλεπόμενα στο σύστημα διαχείρισης και ελέγ¬ 
χου σε περίπτωση εκχώρησης των αρμοδιοτήτων της. 
Ενημερώνει σχετικά τη Μονάδα Α1 και εισηγείται τυχόν 
διορθωτικά μέτρα. 

15. Διασφαλίζει τη συλλογή και έγκαιρη καταχώριση 
στο ΟΠΣ των απαραίτητων δεδομένων που αφορούν 
διαδικασίες αρμοδιότητάς της και έχει την ευθύνη για 
την ακρίβεια, την ποιότητα και πληρότητα των στοιχείων 
που καταχωρούνται στο ΟΠΣ. 

16. Εκδίδει όλα τα απαραίτητα έγγραφα και αποφά¬ 
σεις που προβλέπονται από το σύστημα διαχείρισης και 
ελέγχου. 

17. Έχει την ευθύνη τήρησης αρχείων αντίστοιχων των 
θεμάτων αρμοδιοτήτων της. Τα αρχεία δύνανται να τη¬ 
ρούνται ηλεκτρονικά. 

18. Συντονίζει και εποπτεύει την άσκηση των αρμο¬ 
διοτήτων των Ενδιάμεσων Φορέων Διαχείρισης για τα 
έργα αρμοδιότητάς της σύμφωνα με τις απαιτήσεις του 
συστήματος διαχείρισης και ελέγχου. 

19. Συνεργάζεται με την Μονάδα Α2 για την από κοινού 
αντιμετώπιση θεμάτων που αφορούν στις αρμοδιότητές 
τους. 

Άρθρο 6 

Στο άρθρο 3.111 τροποποιούνται τα ακόλουθα σημεία 
ως εξής: 

«III. Μονάδα Β.1: Διαχείρισης Πράξεων θεματικών στό¬ 
χων 1,4, και 7 πλην των πράξεων ΤΠ Ε. 

«111.2. 1. Παρακολουθεί την πορεία υλοποίησης των 
συγχρηματοδοτούμενων πράξεων των θεματικών στό¬ 
χων (1) «Ενίσχυση της έρευνας της τεχνολογικής ανάπτυ¬ 
ξης και της καινοτομίας», (4) «Υποστήριξη της μετάβασης 
προς μία οικονομία χαμηλών εκπομπών διοξειδίου του 
άνθρακα σε όλους τους τομείς», και (7) «Προώθηση των 
βιώσιμων μεταφορών και άρση των προβλημάτων σε 
βασικές υποδομές δικτύων», καθώς και τις αντίστοιχες 
πράξεις μέσων χρηματοοικονομικής τεχνικής και τεχνι¬ 
κής βοήθειας, εξαιρουμένων των πράξεωνΤΠΕ. Μεριμνά 
για την υλοποίηση των ως άνω πράξεων με βάση την 
απόφαση χρηματοδότησης και τις αναληφθείσες νομικές 
δεσμεύσεις καθώς και για τη συμμόρφωσή τους με τους 
ισχύοντες κοινοτικούς και εθνικούς κανόνες καθ'όλη την 
περίοδο της υλοποίησής τους». 

«111.2.1(ε) Εισηγείται στον Ειδικό Γραμματέα Διαχείρι¬ 
σης Τομεακών ΕΠ του ΕΤΠΑ καιΤΣ με την σύμφωνη γνώ¬ 
μη της αρμόδιας Μονάδας Α, την έκδοση τροποποιήσε¬ 
ων της απόφασης χρηματοδότησης ή ανάκλησης αυτής. 

«III.2.6. Συμμετέχει στη σύνταξη των οδηγών εφαρμο¬ 
γής δράσεων ανταγωνιστικότητας, επιχειρηματικότη¬ 
τας, καινοτομίας του τομέα ευθύνης της από κοινού με 
τις Μονάδες Α2, ή Α3. και Α1. Καταρτίζει τους οδηγούς 

εφαρμογής (Αναλυτικές Προκηρύξεις Κρατικών Ενισχύ¬ 
σεων) των δράσεων ανταγωνιστικότητας, επιχειρημα¬ 
τικότητας, καινοτομίας, που εκτελούνται από τους ΕΦ 
στους οποίους έχει εκχωρήσει η ΕΥΔ ΕΠΑΝΕΚτη σχετική 
αρμοδιότητα διαχείρισης, με την σύμφωνη γνώμη της 
αρμόδιας Μονάδας Α.»» 

111.2.7. Εισηγείται στον Προϊστάμενο της ΕΥΔ προς 
έγκριση τις αναγκαίες τροποποιήσεις/ επικαιροποιή- 
σειςτων Οδηγών Εφαρμογής (Αναλυτικές Προκηρύξεις 
Κρατικών Ενισχύσεων) των δράσεων αρμοδιότητάςτης. 
Μεριμνά για τις τροποποιήσεις/επικαιροποιήσεις των 
οδηγών εφαρμογής των δράσεων ανταγωνιστικότητας, 
επιχειρηματικότητας, καινοτομίας του τομέα ευθύνης 
της, που εκτελούνται από τους ΕΦ στους οποίους έχει 
εκχωρήσει η ΕΥΔ ΕΠΑΝΕΚτη σχετική αρμοδιότητα δι¬ 
αχείρισης. 

Άρθρο 7 

Στο άρθρο 3. V τροποποιούνται τα ακόλουθα σημεία 
ως εξής: 

«V. Μονάδα Β.3: Διαχείρισης Πράξεων θεματικών στό¬ 
χων 6,8,10 και 11 πλην των πράξεων ΤΠΕ.» 

«ν.2 Προγραμματική περίοδος 2014-2020: ΕΠ «Ανταγω¬ 
νιστικότητα, Επιχειρηματικότητα, Καινοτομία» (ΕΠΑνΕΚ). 

Η Μονάδα Β3 της ΕΥΔ/ΕΠΑνΕΚ αναλαμβάνει τις αρμο¬ 
διότητες διαχείρισης των πράξεων πληνΤΠΕ των θεματι¬ 
κών στόχων (6) «Διατήρηση και προστασία του περιβάλ¬ 


λοντος και προώθηση της αποδοτικότηταςτων πόρων» 
(8) Προώθηση της βιώσιμης και ποιοτικής απασχόλη¬ 
σης και υποστήριξη της κινητικότητας της εργασίας, 
(10) Επένδυση στην εκπαίδευση, την κατάρτιση και την 
επαγγελματική κατάρτιση για την απόκτηση δεξιοτήτων 
και τη διά βίου μάθηση, (11) Ενίσχυση της θεσμικής ικα¬ 
νότητας των δημόσιων αρχών και των ενδιαφερομένων 
φορέων και της αποτελεσματικής δημόσιας διοίκησης, 
και των αντίστοιχων πράξεων μέσων χρηματοοικονομι¬ 
κής τεχνικής και τεχνικής βοήθειας, όπως προβλέπονται 
στα σημεία 111.2.1 έως 111.2.21 ανωτέρω». 

Άρθρο 8 

Τα σημεία VII.1 και νΐΙ.2 του άρθρου 3 καταργούνται 
εξ ολοκλήρου. 

Κατά τα λοιπά ισχύει η με αριθμό 67743/ΕΥΘΥ 
615/24.6.2015 υπουργική απόφαση (ΦΕΚ ΒΊ 248). 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2017 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























